
Europos reikalų komitetas: Euro įvedimo kampanija bus sąžininga

„Lietuvos Vyriausybė, prieš įvedant eurą, siekia, kad šalies gyventojai būtų užtikrinti, jog euro įvedimas bus jų naudai. Dėl to jau dabar vykdoma informacijos apie eurą, valiutos keitimo perskaičiavimą, galimas problemas kampanija, taip pat sąžiningo kainų perskaičiavimo kampanija, ruošiamasi pasirašyti geros verslo praktikos memorandumą. Visuomenė tikrai neliks nuošalyje  – euro komunikacijos kampanija bus vykdoma ir regionuose, ir kaimuose, tol kol euras netaps mūsų kasdienio gyvenimo dalimi 2015 metais. Gyventojai per šį laikotarpį realiai pajus, kad euro įvedimas yra bendras visų reikalas, ne tik valdžios“, – įsitikinęs Seimo Pirmininko pavaduotojas, Europos reikalų komiteto (ERK) pirmininkas Gediminas Kirkilas. 
Balandžio 16 d. posėdyje ERK išklausė Lietuvos banko bei Finansų ir Ūkio ministerijų informaciją apie pasirengimą Lietuvos visuomenės informavimui apie euro įvedimą 2015 metais. 

Seimo Pirmininko pavaduotojas, Europos reikalų komiteto pirmininkas 
Gediminas Kirkilas, tel. 8 698 42 669 



	____________________________________________________________________________________________________
Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

